মেদিনীপুর মেডিক্যাল কলেজের স্যালাইন কান্ড নিয়ে ফের মন্তব্য করলেন মুখ্যমন্ত্রী

কলকাতা: মঙ্গলবার বিধানসভায় পৌঁছন মুখ্যমন্ত্রী মমতা বন্দ্যোপাধ্যায়। আর সেখান থেকেই একাধিক ইস্যু নিয়ে আবারও সরব হন তৃণমূল সুপ্রিমো। এদিন রাজ্যের মুখ্যমন্ত্রী আবারও মেদিনীপুর মেডিক্যাল কলেজের স্যালাইন কান্ড নিয়ে সরব হন। তবে এদিন বিধানসভায় দাঁড়িয়ে তিনি বলেন, মেদিনীপুর মেডিক্যাল কলেজ ও হাসপাতালে দেওয়া হয় সঠিক মানের স্যালাইন।

উল্লেখ্য, গত ৮ জানুয়ারি খবরের শিরোনামে উঠে আসে মেদিনীপুর মেডিক্যাল কলেজ ও হাসপাতাল। সেখানে এক প্রসূতি মৃত্যুর ঘটনায় উত্তাল হয় গোটা রাজ্য। সুধু তাই নয় সেই সরকারি হাসপাতালে ভর্তি তিন প্রসূতি অসুস্থ হয়ে পড়েন বলেও জানা যায়। কেন এমন ঘটল? এই ঘটনার তদন্তে নেমে জানা যায়, হাসপাতালের তরফ থেকে দেওয়া হয়েছিল বেআইনি স্যালাইন, যেই স্যালাইন প্রদান করা হয়েছিল বিশেষ সংস্থার রিঙ্গার্স ল্যাকটেটর তরফ থেকে। শুধুতাই নয়, সেই স্যালাইন বেআইনি তা আগে জানিয়ে দেওয়ার পরেও কীভাবে মেদিনীপুর মেডিক্যাল কলেজে গেল সেই প্রশ্ন ওঠে। ঘটনার তদন্তে গড়া হয় উচ্চ পর্যায়ের কমিটিও স্বাস্থ্য ভবনের তরফ থেকে। রাজ্যের তরফ থেকে নির্দেশ দেওয়া হয় সিআইডি এই ঘটনার তদন্ত করবে। মুখ্যমন্ত্রী মমতা বন্দ্যোপাধ্যায় সাংবাদিক বৈঠক করে এই ঘটনার নিন্দে করে মেদিনীপুর মেডিক্যাল কলেজের সিনিয়র, জুনিয়র-সহ বেশ কয়েকজন চিকিৎসককে করা হয় সাসপেন্ডও।

আরও পড়ুন: সংসদে সেদিন কেন ছিঁড়েছিলেন কাগজ? জানালেন মুখ্যমন্ত্রী

তবে এবার মাস গড়িয়ে যাওয়ার পর ফের স্যালাইনকান্ড নিয়ে মুখ খোলেন মুখ্যমন্ত্রী। এদিন বিধানসভা থেকে তিনি বলেন। ‘মেদিনীপুর মেডিক্যাল কলেজে সঠিক মানের স্যালাইন দেওয়া হয়েছে। ল্যাব থেকে সমস্ত সার্টিফিকেট পাওয়ার পরেই স্যালাইন দেওয়া হয়।’

এদিন মুখ্যমন্ত্রী আরও বলেন এই ঘটনায় যেই তিন প্রসূতি অসুস্থ হয়ে পরেন তাদের পরিবারের সঙ্গে তিনি কথা বলেন বলে জানান।

দেখুন অন্য খবর